Radio 1 (Norge)

Radio 1 Hits var navnet som fire norske radiokanaler brukte fra desember 2009 og ut 2015 - tidvis i Oslo, Bergen, Trondheim og Stavanger. Fra 2016 endret kanalen navnet til Kiss (radiokanal) og FM-sendingene ble droppet. Det startet som en lokalradio i Oslo i 1982. 

Radio 1 Hits-kanaler fantes i Trondheim og Stavanger, men 10. november 2010 ble frekvensene i disse to byene erstattet av The Voice Radio. Grunnen til denne omlegningen var at Radio 1 Hits ikke har vist godt nok utvikling. I juni 2012 hadde Radio 1 FM-sendinger i alle de fire byene igjen.

I 2015 var det eierskifte - fra SBS Radio Norge til Bauer Media. Eierskiftet før det var i 2003 da Aller og Clear Channel solgte Radio 1.

Radio 1 Bergen 
I januar 2012 ble konsesjon gitt til SBS Radio for «å sende Radio 1 Bergen på DAB i riksnettet [- ut året]. Det betyr at det nå er riksdekkende DAB-kanaler i Norge», skrev radioassistent.no.

Puddefjord Radio byttet navn til Radio 1 i 1989. Men da Radio 1 og den andre store lokalradioen i Bergen «P3» slo seg sammen i selskapet Bergensnettet AS i 1991, overtok P3 navnet Radio 1, siden NRK satt på navnerettighetene til «P3». Puddefjord Radio tok samtidig tilbake sitt gamle navn. Radio 1 Bergen ble etter hvert solgt, og byttet navn til Radio 1 Hits.

Tidslinje
 1982: Historien til Radio 1 startet med Radio 101, som besto av en sammenstening av flere foreninger. Første sending for Radio101 fant sted 1. april.
 1983: Radio 101 konkurranse av Radio Vest (nå Puddefjord Radio).
 1984: P3 Radio starter som en videreføring av Radio 101.
 1988: Politisk vedtak gjør det mulig for lokalradioene å starte reklamesalg, og dermed få inntekter til drift av radioene.
 1989: P3 går konkurs. De ansatte fortsetter driften av radioen. Senere på året får P3 inn frisk kapital fra nye investorer. AS Radio P3 etableres.
 1990: Puddefjord Radio skifter navn til Radio 1.
 1992: NRK Petre oppstår og P3 Radio i Bergen er tvunget til å skifte navn fordi de ikke får eksklusiv rett til dette navnet. Dermed begynner forvirringen for byens radiolyttere. P3 skifter navn til Radio 1 og Radio 1 skifter navn tilbake til Puddefjord Radio. Samtidig etableres Bergensnettet som tar over som salgs- og markedsføringsselskap for nye Radio 1 (tidligere P3) og Puddefjord Radio.
 1997: Radio 1 bli for første gang en 24-timers stasjon og sendernettet utvides.
 2010: Radio 1 Hits-kanalene i Trondheim og Stavanger ble vedtatt stanset
 2015: Radio 1 Hits i Bergen kringkastet til 31. desember.
 2016: Radio 1 Hits skifter navn til Kiss.
 2017/2018: Radio 1 relanseres.

Bemanning
Erik Hanøy var ansatt fra da Radio 1 overtok sendetiden til Bergen Lokal i 1992, til 2013.. Andre profilerte navn på Radio 1 Bergen var Bjarte Trettenes (nå i TV 2), Marianne Moe (Radio Norge) og Leif Morten Synnevåg. 
31. desember 2015 avviklet Radio 1 sitt kontor i Bergen, og programleder Tommie Terkelsen som har jobbet i radioen i over 30 år, sluttet i sin jobb.

Radio 1 Oslo
I 2004 var kanalen størst av alle norske lokalradioer.
Status per mai 2010 var at Radio 1 allerede «mistet sin opprinnelige frekvens i den siste konsesjonsrunden», og «Radio 1 Hits hadde sendt fra Ski på Fm 103,4» med dårligere dekning av Oslo enn ved bruk av forrige frekvens; Det var dessuten blitt avtalt at Radio 1 Hits skulle sendes - deler av døgnet - på Radio Pluss' allmennkonsesjonen for Oslo på F.m 101.1 Mhz.

DAB-sendingene for lokalradiostasjoner i Oslo startet i september 2013, og Radio 1 Oslo var blant de sju første lokalradiokanalene som ble lansert.

Bemanningen til Radio 1 i Oslo besto blant annet av  Bjørn Faarlund, Stein Johnsen og Jørgen Slips.

Se også
Radio 1

Referanser

Eksterne lenker 
 www.radioassistant.com/RA/2015/12/bauer-lanserer-kiss-i-norge-flytter-samtidig-over-pa-dab/
 Offisielle hjemmesider

Norske nærradiostasjoner